Pizza Grandiosa

Pizza Grandiosa, ofte bare kalt Grandiosa eller «Grandis», er en dypfryst pizza lansert 11. februar 1980 av ferdigmatprodusenten Nora Industrier. I dag (2020) produseres den av Stabburet på Stranda i Møre og Romsdal. Kjøttet på Grandiosaen blir laget på Stabburets anlegg i Fredrikstad. Osten blir levert av Tine Meierier.

I perioden 1980 til 2011 ble det solgt ca. 370 millioner Grandiosa-pizzaer. Pizza Grandiosa har en frossenpizzamarkedsandel i Norge på rundt 50 prosent som er rundt 28 millioner Grandiosa-pizzaer årlig.

I Sverige selges Grandiosa av Procordia Food. Pizza Grandiosa tilhører hva ernæringsfysiologer kaller ultraprosessert mat.

Ingredienser 
Den nøyaktige oppskriften er hemmelig, men den består i all hovedsak av hvetemel, jarlsbergost (21,4 %), vann, «pizzakjøtt» og soyaprotein. Det såkalte pizzakjøttet er en farse som inneholder bl.a 40 % storfekjøtt, vann, soyaprotein, krydder og konserveringsmiddel. Etter 1997 ble det i en periode brukt gelatin som bindemiddel i farsen.

Historie og markedsføringstiltak 

Pizza Grandiosa ble lansert i 1980. I 1993 begynte salget å ta av. I 1994 passerte produksjonen 100 000 pizzaer per dag. 

I 2005 var Grandiosa Norges mest solgte frossenpizza.

11. oktober 2006 ble det arrangert norgesmesterskap i Grandiosa-spising under UKA i Ås. Konkurransen gikk ut på å spise en hel Pizza Grandiosa raskest mulig. 
Det ble gjennomført delfinaler i Bergen, Tromsø, Trondheim, Sogndal, Stavanger, Oslo og Ås, før finalen ble holdt under UKA på Ås. Hovedpremien var en fryser ferdig lastet med Grandiosa, og vinnerne ble Claus Liland i herreklassen med tiden 1:37.4 og Silje Kristine Kristiansen i dameklassen på tiden 2:58.7. 15. oktober 2008 ble det på ny arrangert norgesmesterskap i Grandiosa-spising under UKA i Ås.

I 2006 ble Grandiosa Lørdagspizza lansert sammen med sangen «Respekt for Grandiosa». Sangen lå øverst på VG-lista i åtte uker og ble lastet ned som ringetone til mobil over 700 000 ganger. Den har også blitt lastet ned én million ganger over internett, 200 000 lastet den ned fra utenlandske ip-adresser. Året etter kom sangen «Full pakke».

4. september 2008 ble utviklingen av Pizza Grandiosa belønnet med Dagligvareprisen. Prisen ble tildelt Leif Frode Onarheim, Ivar Moss og Arnold Harang. Onarheim var konsernsjef  i Nora Industrier, mens Moss var fabrikksjef på konsernets fabrikk på Stranda. Harang utviklet markedsføringen og distribusjonen av Grandiosa.

Blant de som har markedsført Grandiosa er Jenny Skavlan og Tix.

Varianter av Grandiosa 

 Grandiosa Original (Består av pizzakjøtt, ost, tomatsaus og paprika, 585g.)
 Grandiosa Kjøttdeig & Løk
 Grandiosa Pepperoni
 Grandiosa Pølse & Tomat
 Grandiosa Pølseproff (1998)
 Grandiosa Mild Taco (2000)
 Grandiosa Taco (2004)
 Grandiosa Porsjon
 Grandiosa Lørdagspizza (2006)
 Grandiosa Full pakke (2007, relansert 2021)
 Grandiosa Speltpizza (2008)
 Grandiosa Uten paprika (2009, relansert 2016)
 Grandiosa Ekstra tynn Marinert kylling med tomat og rødløk (april 2009)
 Grandiosa Ekstra tynn Skinke og champignon (april 2009)
 Grandiosa Biff og Løk (2010)
 Grandiosa Ekstra Tynn Mozzarella med tomat, basilikum og mild chili (2010)
 Grandiosa Hawaii (2010)
 Grandiosa Vår Hjemmelagde med kjøttdeig (2011)
 Grandiosa Nacho (2012), senere Grandiosa Hot Nacho (2014)
 Grandiosa Kebabpizza (2013)
 Grandiosa HelmaX Skinke & Salami (2014)
 Grandiosa HelmaX Marinert pepperbiff (2014)
 Grandiosa Glutenfri (2014)
 Grandiosa Original Deluxe (2014)
 Grandiosa 4×Ost (2015)
 Grandiosa Vår hjemmelagde med pepperoni (2015)
 Grandiosa Vår hjemmelagde med skinke (2015)
 Grandiosa Vår Take Away med skinke & pepperoni (2016)
 Grandiosa Fullgod (2016)
 Grandiosa Kjøttboller (2017)
 Grandiosa Pepperoni Spesial (2017) (Selges kun på Rema 1000)
 Grandiosa Nybakt Skinke (2017)
 Grandiosa Nybakt Pepperoni (2017)
 Grandiosa Nybakt Kjøttdeig og Nybakt Salami (2018)
 Grandiosa Take Away Meat Supreme (2018)
 Grandiosa Biff (2018)
 Grandiosa Nybakt Dobbel pepperoni (2019)
 Grandiosa Nybakt Tre oster (2019)
 Grandiosa Taco Fiesta (2019)
 Grandiosa Mandagspizza (2019)
 Grandiosa Tynn bunn Norsk mozzarella og Tynn bunn Prima pepperoni (2020)
 Grandiosa Plenty (2020)
 Grandiosa Fredagspizza (2021)
 Grandiosa Tynn bunn Kylling & pesto og Tynn bunn Spekeskinke (2021)
 Grandiosa Delux pepperoni; Delux taco; Delux skinke & mozzarella; Delux kjøttdeig, bacon & skinke (2022)

Spesialvarianter 
 Grandiosa Pizzasnurrer med skinke (2008)
 Grandiosa Pizzasnurrer med pepperoni (2008)
 Grandiosa Pizzarull med ost og skinke (2014)
 Grandiosa Pizzarull med pepperoni (2014)
 Grandiosa Pizzarull Taco (2015)
 Grandiosa Pizzaslice Kjøttdeig & Løk (2016)
 Grandiosa Quesedilla (2017)
 Grandiosa Pizzasnurrer med 56% grønnsaker (2019)

Grandiosa selges i Finland og Sverige, hvor Orkla har markedsførings- og distribusjonsapparat i frossenpizzasegmentet. I Finland selges disse variantene av den originale Grandiosa-pizzaen: Grandiosa Original, Grandiosa Original 2 pk., Grandiosa Hawaii, Grandiosa Kjøttdeig og Løk og Grandiosa Pepperoni.

I Sverige selges flere varianter av den originale Grandiosa-pizzaen.

 Grandiosa Minipizza original, 145 gram. En liten pizza.
 Grandiosa Pan pizza, 150 gram. Liten panpizza som også selges i 6-pakk.
 Grandiosa Minipizza X-tra allt, 165 gram. Liten pizza med mer fyll og smak enn originalen.
 Grandiosa Original, 310–315 gram (tidligere 290 g). Hele originalsortimentet går siden februar 2010 suksessivt over til X-tra allt.
 Grandiosa X-tra allt, 350 gram. En pizza med mer fyll og smak enn originalen.
 Grandiosa X-tra allt hämtpizza, 550 gram. En stor pizza med mer fyll og smak enn originalen.
 Grandiosa Pan Pizza, 660–680 gram. Tidligere 710 gram. En stor panpizza.
 Grandiosa surdeigspizza med mozzarella, pesto og parmesan
 Grandiosa surdeigspizza med chorizo
 Grandiosa Flatbread – en serie med spesielt tynne bunner
 Grandiosa «Xtra allt» – kebabpizza med hvitløkssaus.
 Grandiosa «Xtra allt Gudfadern» med svensk skinke, tomat, svartpepper og hvitløk
 Grandiosa Pan Pizza BBQ Chicken

Referanser

Eksterne lenker 
 

Norsk mat
Pizza
Matvaremerker
Ferdigmat
Frossenmat
Introduksjoner i 1980